text: نوجوانوں سے خطاب کرتے ہوئے جناب سنگھ نے کہا کہ سیاست جمہوری بھارت کی روح اور اس کا جوش و جذبہ ہے اور ضرورت اس بات کی ہے کہ پابند عہد اور محنت کش نوجوان سیاست میں شریک ہوں۔ انھوں نے کہا کہ اس سے نوجوانوں کو ملک کا مستقبل تشکیل دینے میں مدد ملے گی۔ یوتھ پارلیمنٹ میں شرکت کےلئے آئے ہوئے طلبہ کے نظم و ضبط اور حفظ مراتب کے لحاظ کی ستائش کرتے ہوئے انھوں نے کہا کہ پارلیمانوں کو ان نوجوانوں سے ترغیب حاصل کرنی چاہئے۔ انھوں نے کہا کہ سیاست دانوں کی ذمے داری ہے، ساتھ ہی ساتھ پورا سماج بھی اس بات کا ذمے دار ہے کہ ملک کی پارلیمنٹ کے ذریعے طے شدہ معیارات کا لحاظ رکھا جائے اور پوری بردباری، سنجیدگی، جذبۂ ایثار سے کام لیا جائے، جو ہمارے آئین کی روح ہے اور اس ملک کی جمہوری روایات کی امین ہے۔